rlitschk/wikidir huggingface dataset:
Disse Artikel is man blots en Stubben. Du kannst Wikipedia helpen un em verbetern. Buddha (Siddharta Gautama) weer de Grünner vun de Religion Buddhismus. He warr circa 560 vör Christus in de vandage Hindi-Urdu spreken Deel vun Indien boren un is circa 483 vör Christus dood bleven. Buddha harr siene Erleuchtung ünner en Boom. Dat weer de defining moment vun siene Religion. Buddha hett glöövt, dat de Minschen noh'n Dood in't Nirwana gaht. De acht-fach Patt is de Grunnsatt vun sien Religion un besteiht ut 8 Prinzipien. Buddha hett in sien Wark ok enige Inflööt vun'n Hinduismus in siene Religion hatt. Vandage gifft dat ok Buddhastatuen vör vele Buwarken in Asien. Hermann Hesse: Siddharta (hoochdüütsch) Gautama Buddha. Mehr Biller, Videos oder Audiodateien to’t Thema gifft dat bi Wikimedia Commons.
Johann Friedrich Leopold Woeste (* 15. Februar 1807 in Hemer; † 7. Januar 1878 in Iserlaun) weer en Spraakwetenschopper un Schriever. Woeste is 1807 as öllst von acht Kinner von’n Volksschoollehrer Johann Ludolf Leopold Woeste un Maria Katharina Woeste (borene Kruse) in Hemer boren. Woeste kreeg al fröh Ünnerricht bi Pastoor Wulfert, de ok dorför sorgt hett, dat siene Öllern em na Elberfeld op’t Gymnasium schickt hebbt, wo he bi Verwandte von siene Moder wahnt hett. Von 1822 bet 1826 weer Woeste Schöler von de Franckeschen Stiftungen. Von 1826 bet 1829 hett he in Halle Theologie studeert un ok Greeksch un Hebrääsch lehrt. 1832 möök he en Predigerexamen in Mönster, ok wenn he later nie en Karkenamt hatt hett. Von 1829 af an hett he in Hemer an en Privatschool Ünnerricht geven un weer Huuslehrer in Altena. In disse Tied hett he ok anfungen, de plattdüütsche Spraak un de Flora un Fauna von de Üngegend neger to studeren. 1839 güng he na Iserlaun un weer dor Privatgelehrten un Privatlehrer. 1849/50 weer he Schoolmeester för ne’e Spraken an de Högere Stadtschool in Iserlaun. Woeste kunn Plattdüütsch, Düütsch, Engelsch, Franzöösch, Italieensch, Nedderlandsch, Däänsch, Sweedsch un Spaansch snacken un hett ok Ünnerricht in
Anhydrit is en faken Mineral ut de Mineralklass vun de waterfre’en Sulfaten ahn frömme Anionen, dat in’t orthorhombische Kristallsystem mit de cheemschen Formel CaSO4 kristalliseert un tomeist groffkörnige, massige Aggregaten billt. Mitünenr billt sik ok prismaatsche Kristallen in de Klören witt, vigelett, bruun, röötlich oder blauig. Anhydrit-Kristallen laat sik an dree Flachen in’n rechten Winkel toenanner goot splitten un künnt dordör vun den anners vun buten bannig glieken Gips ünnerscheden, in den Anhydrit bi’t Inlagern vun Water övergeiht. Wenn Anhydrit duersom ünner Inwirken vun Fuchtigkeit steiht, nimmt he Water op un vergröttert dorbi sien Volumen üm 50 %. He wannelt sik dorbi to Gips, quellt op un kann dordör bannige Kräft utöven bit hen to’n Sprengen. Disse Vörgang warrt as Soltverweddern beteken In’n Bargbo künnt opquellen Anhydritschichten de Stollen drang maken oder de Steenschichten, de anleegt, sprengen. In’n Extremfall kann dat ok to’n Anböhren vun Bodden föhren, as dat to’n Bispeel jüst in Staufen in’n Breisgau passeert. In Reinform is Anhydrit dorüm as Bostoff nich to bruken. Angelit – Hannelsbeteken för en dörschienen, grau-blau-vigeletten Anhydrit-Kristall Vulpinit – körnig Aggregat Anhydrit is en Sedimentsteen, nipp un nau en Evaporit, dat faken ut Seewater as Resultat bi’t Verdampen tostannen kummt. De Temperatur
John Barry is de Naam von John Barry (1745–1803), eirsch-US-amerikaanschen Offzeer, John Barry (1799–1859), eirsch-US-amerikaanschen röömsch-kathoolschen Bischop, John Barry (1872–?), noordeirschen Footballspeler, John Barry (1875–1938), eirschen röömsch-kathoolsch Bischop vun Goulburn, John Barry (1880–1937), US-amerikaanschen Rieder, John Barry (1933–2011), engelschen Filmkumponist, John Barry (1935–1979), brietschen Szenenbillner, John Barry (* 1966), noordeirschen Politiker, John Decatur Barry (1839–1867), Brigaadgeneral vun de Konfödereerten, John Joe Barry (1925–1994), eirschen Lichtathlet, John S. Barry (1802–1870), US-amerikaanschen Politiker, John Wolfe-Barry (1836–1918), brietschen Inschenör. John Barry betekent John Barry, US-amerikaansch Schipp, dat na den Kaptein nöömt weer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Herbert „Hacki“ Wimmer (* 9. November 1944 in Eupen – dormals Düütsch Riek, jetzt Belgien) is en ehmalger düütsch Footballspeler, de as Aktiver vun Borussia Mönchengladbach in de Johren 1970, 1971 un 1975 bit 1977 de Düütsch Meesterschap wunn. Mit de Mannschap vun' Bökelberg hett he sück ok 1973 in' DFB-Pokal un 1975 in' UEFA-Cup dörsett. In sien Natschaonalmannschapskarriere van 1968 bit 1976 - 36 Lännerspelen mit veer Doren – wunn he 1972 dat Finale vun de Europameesterschap in Brüssel un hör mit twee Insatzen to dat düütsch Team, de 1974 Football-Weltmeester wurr, ok wenn he in't Endspeel nich to'n Insatz keem. För Borussia Mönchengladbach hett he van 1966 bit 1978 in de Football-Bundsliga 366 Spelen maakt un dorbi 51 Doren schaaten. Sien Loopbahn fung an as Flögelstörmer bi den Vereen Borussia Brand (dicht bi Aken), wo he all Jöögdöllersklassen dörloopen dee. He gull all loopfreudig, hakenslahnd un kombinatschonsseker. To de Saison 1966/67 wurr vun Gladbach anhüert. Mit hüm fungen dormals de Dorhöder Volker Danner, Verteidiger Vladimir Durković un Störmer Dieter Schollbach nee an. 1966 keem dat ok all to eerst Insätzen in de U-23 Natschonalmannschap. In de Loop vun de nächst twee Johren wurr he aber immer mehr as
Chiko is en Speelfilm vun Speelbaas Özgür Yıldırım, den he na sien egen Dreihbook maakt hett. In Düütschland is de Film an’n 17. April 2008 in de Kinos anlopen. De Hööftrullen speelt Denis Moschitto, Moritz Bleibtreu un to’n eersten mol Reyhan Şahin. De Film is mit dat Prädikat „weertvull“ uttekent worrn un is ok in annere Länner in’t Kino wiest worrn. De Film hannelt vun de Drogenkriminalität in Hamborg. He dreiht sik üm Chiko, de en Söhn vun en törksche Inwannererfamilie is, un sien besten Fründ Tibet. De beiden dröömt dorvun, in’t Drogenmiliö groot rut un op de Oort un Wies to Ehr to kamen. Se jackt en Macker vun Brownie af, üm Kuntakt to em to kamen. Brownie is en Musikproduzent, de blangento in Drogenhannel un Prostitutschoon maakt un sülvst op’n Kiez al’n groot Licht is. Över em kummt he in de Drogenszeen rin. As Proov schüült Chiko un Tibet för em ’n poor Kilo Marihuana verköpen. Dorbi twiegt Tibet aver ’n Deel för sik sülvst af un verköfft den Kraam op egen Reken. Borwnie deit dat natürlich wieswarrn un bestraaft em hard. Chiko will Brownie dorför üm de Eck bringen, maakt dat denn aver doch nich, as he
Columbus is de Familiennaam von Arno Columbus (1907–1960), düütschen Agrarwetenschopper, Bartolomeo Columbus (üm 1461–1515), spaanschen Kosmograaf un Seefohrer, Chris Columbus (1902–2002), US-amerikaanschen Slagtüügspeler un Bandleader, Chris Columbus (* 1958), US-amerikaanschen Speelbaas, Produzent un Dreihbookschriever, Christoph Columbus (üm 1451–1506), Opdecker vun Amerika, Diego Kolumbus (üm 1468–1515), spaanschen Seefohrer, Diego Kolumbus (üm 1480–1526), spaanschen Seefohrer un Viezkönig, Fernando Columbus (1488–1539), spaanschen Kosmograaf un Seefohrer, Renaldus Columbus († 1559), italieenschen Anatoom, Scott Columbus (1956–2011), US-amerikaanschen Slagtüügspeler. Columbus betekent Columbus, Oort in Georgia, USA, Columbus, Oort in Indiana, USA, Columbus, Oort in Kansas, USA, Columbus, Oort in Mississippi, USA, Columbus, Oort in Nebraska, USA, Columbus, Oort in New Jersey, USA, Columbus, Oort in New Mexico, USA, Columbus, Oort in North Carolina, USA, Columbus, Oort in Ohio, USA, Columbus, Oort in Texas, USA, Columbus, ene US-amerikaansche Weltruumstatschoon, Columbus Ruumlabor, en europäasch Labormodul för de internatschonale Ruumstatschoon ISS. Kiek ok bi: Columbus Township. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
The Tracey Fragments is en kanaadsch Filmdrama schreven von Maureen Medved un maakt von’n Speelbaas Bruce McDonald. De Roman, von den de Film maakt worrn is, hett Maureen Medved ok schreven. De Hööftrull in’n Film hett Ellen Page. De Film is in Hamilton, Ontario, dreiht worrn un hett alltohoop 750.000 kanaadsche Dollar köst. De Film vertellt de Geschicht von de 15 Johr ole Tracey Berkowitz, de ehren Broder verloren hett. De Film wiest jümmer blot korte Utsneed, allens blifft Fragment, eerst ganz bilütten sett sik de Geschicht tohoop. De Fragment-Charakter warrt dor noch von ünnerstütt, dat de Film de ganze Tied temlich dull Deeltbiller bruukt. In de eerste Szeen is Tracey to sehn, de ahn Kleder inwickelt in en Duschvörhang mit’n Bus dör de Stadt föhrt. Se vertellt von ehren Fründ Billy Zero un dat de beiden en Poor sünd. Denn vertellt se von ehren Broder Sonny, de den ganzen Dag so deit, as wenn he en Hund is. De Tokieker warrt bilütten dör enkelte Utsneed gewohr, dat Sonny verswunnen is un dat Tracey ehr Öllern Tracey Schuld geven doot, dat he verswunnen is, as he mit ehr tohoop ünnerwegens weer. Dat kummt ok rut, dat Tracey in de School
En Biom (ok Vegetatschoonsgördel) is dat Tohopenween vun Planten un Deerter in en sunnerlich Rebeet. Wenn dat Klima oder de Grund in de wecken Landstreke liek is, denn wasst dor Planten, de dor henpassen doot. An düsse Planten hangt nu wedder sunnerliche Aarden vun Deerter, de dor ehr Tohuse finnt. So finnt sik in en Biom ganz tyypsche Planten un Deerter. Dat gifft sess, so nömmte „primäre Biome“. Dat sünd: Tropenwoold Loofwoold Nadelwoold Grasland Wööst Tundra. Düsse “primäre Biome” weert noch unnerdeelt in Unnerarden. So gifft dat bi dat Biom Tropenwoold noch de Unneraard Tropisch Regenwoold. Ökotop Klimazone Ökozone Ökosystem http://www.eoearth.org/article/Ecoregion Kratochwil, A. & Schwabe, A. (2001): Ökologie der Lebensgemeinschaften. Eugen Ulmer Verlag, Stuttgart, ISBN 3-8252-8199-X, S. 75ff World Wildlife Fund (Content Partner); Cutler J. Cleveland (Topic Editor). 2008. "Ecoregion." In: Encyclopedia of Earth. Eds. Cutler J. Cleveland (Washington, D.C.: Environmental Information Coalition, National Council for Science and the Environment)
Franz Wrede (* 27. Oktober 1890 in Westercelle; † 22. März 1963 in Celle) weer en plattdüütschen Schriever. Wrede is 1890 as Söhn von en Beamten op en Gestüt in Westercelle boren, geiht later na Realschool, op de Präparandenanstalt in Veern un op’t Lehrerseminar in Ülzen. As Schoolmeester arbeidt he eerst in Gifhorn, denn in Celle. Allerhand Snurren un Snack. Gersbach, Bad Pyrmont 1925 Nu lach dick einen! Schulzesche Buchhandlung, Celle 1928 Da denk dick rin - un denn we’er rut! Schulzesche Buchhandlung, Celle 1931 Et is de Möglichkeit. Schweiger & Pick, Celle 1936 Man mott sick wundern! Schweiger & Pick, Celle 1937 Vorr Kinner un grote Lüe. lustige Geschichten. Schweiger & Pick, Celle 1949 Plattdeutsches Wörterbuch des Kirchspiels Sievershausen, Kreis Burgdorf i. Han. Ein Beitrag zur Mundart der Südheide. Schweiger & Pick, Celle 1960 Franz Wrede in de Datenbank Die niederdeutsche Literatur (hoogdüütsch)
Albert Hansen betekent Albert Hansen, plattdüütschen Schriever, Albert Hansen, luxemborgschen Jurist un Politiker, Albert Hansen, US-amerikaanschen Politiker, Hans Christian Albert Hansen, norweegsch Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Albert Hansen (mehrdüdig Begreep). Albert Hansen (* 24. Juli 1892 in Littjen Wanzlä; † 19. Februar 1963) weer en plattdüütschen Schriever. Hansen is 1892 as Söhn von en Smidd un Buur in Littjen Wanzlä boren. He güng later op’t Realgymnasium in Halberstadt un is dor al 1911 Maat von’n Vereen för nedderdüütsche Spraakforschung worrn. De Bläder von’n Vereen hebbt em denn dor op bröcht, dat he Material to sien Heimatdialekt sammelt hett. Hansen hett von 1914 af an op Veehdokter studeert un 1919 in Berlin sien Dokter maakt. He wull geern Germanistik studeren, aver vonwegen de Inflation hett he lever wat lehrt, wo een weet, dat een dor ok Geld mit maken kann. Hansen hett sik 1920 as Veehdokter in Eilsleben dallaten. 1922 hett he tohoop mit Paul Hollop en Heimatvereen för’t Holtland grünnt. För dissen Vereen hett Hansen von 1924 af an denn ok dat Heimatmuseum in Ummendörp opboot, dat von 1932 af an to’n Oostfäälsch Volkskunnmuseum worrn is. Ok bi dat Rutgeven von dat Book Himmelssnettelken von sien Vedder Waldemar Uhde hett he mithulpen. Hansen harr markt, dat sien Heimatspraak jümmer mehr dör dat Hoochdüütsche trüchdrängt warrt un dat
Gerold Meiners (* 14. September 1925 in Hahn; † 30. August 2011 in Ollnborg) weer en plattdüütschen Schriever. Meiners is an’n 14. September 1925 as Söhn von’n Timmermann Anton Meiners un siene Fro Clara (borene Slaglambers) in Hahn boren. Von 1932 bet 1940 weer he op de Volksschool Hahn. In’n Tweten Weltkrieg weer Meiners von 1943 bet 1945 Soldat. Na’n Krieg hett he in Ollnborg studeert un 1949 sien Prüfung as Schoolmeester afleggt. He weer denn Schoolmeester in Neeborgerfeld, Augustgroden un Olenesch. 1965 is he Rekter an de School in Berne worrn un dor is he bet to sien Pension 1988 bleven. Sied 1990 leevt Meiners in Ollnborg. Verheiraadt weer he mit Hilla Meiners. Blangenbi sien Arbeid as Schoolmeester hett he över Heimatkunn un över de plattdüütsche Spraak Böker schreven. An’n 28. Juni 2005 hett Meiners de Ehrennadel von de Ollnborgsche Landschop tokennt kregen. Chronik der Stedinger Schulen. Band 1, Ollnborg 1983 Stedingen und die Stedinger. Hauschild Verlag, Bremen 1987 100 Jahre Molkereigenossenschaft Stedingen eG Berne. Geschichte des Entwässerungsverbandes Stedingen. 1987 Weltliteratur in Plattdüütsch. Isensee, Ollnborg 1994, ISBN 3-89598-233-4 Altenesch, Lemwerder, Deichshausen, Bardewisch und Ritzenbüttel. 1994 Die Chronik von Gut Hahn: ein Streifzug durch die oldenburgische Geschichte. 1996 Plattdeutsches Reimlexikon.
Dit Woort hett noch annere Bedüden: kiek dorför ünner Pieter Boeles (Rechtswetenschopper). Pieter Boeles (* 19. April 1795 in Ferwerd; † 26. April 1875 in Grunneng) weer en Predikant un Spraakwetenschopper. Boeles is 1795 as Söhn von’n Buur Jetzo Boeles un sien Fro Trijntje Pieters in Ferwerd, Freesland, boren. Sien Theologie-Studium (reformeert) an de Universität Grunneng hett he 1817 mit en Dokterarbeit afslaten. Dat Johr hett he ok in Eel Alberdina Janna Speckman heiraadt. He weer denn Predikant in Pingjum, Noordloaren un Noorddiek. Dor, in Noorddiek, weer he von 1827 bet 1870 an de Stephanuskark. In disse Tied hett he en Reeg Böker schreven, över Theologie un Karkenrecht, aver ok över Spraakwetenschop. Sien grunnengsch Wöörbook Idioticon Groninganum: vergelijkend woordenboek van den Groningschen tongval is aver to sien Tied noch nich in’n Druck rutkamen. Dat hett eerst Siemon Reker 1997 daan. Dit Wöörbook weer dat eerste grunnengsch Wöörbook.
Siemon Jan Hendrik Reker (* 1950 in Oethoezen) is sied 2007 Perfesser för Grünneger Spraak un Kultur an de Rieksuniversität Grünnen. Von 1984 bet 2007 weer he bi ’t Nedersaksisch Instituut Dialektbeopdragter. He weer ampart de eerste Dialektbeopdragte, den dat in Nedderland geven hett. Von 1975 bet 2000 weer he Redaktör toeerst bi RONO, denn bi Radio Noord. Ok för dat Nieuwsblad van het Noorden hett he as Journalist schreven. Reker hett in Grünnen Nedderlandsch studeert un 1989 över Het Groninger werkwoordsysteem en 'hoeven'. Synchrone verbale morfologie in verandering promoveert. 2001 is he besünner Perfesser worrn, 2007 ordentlich Perfesser Grünneger Spraak un Kultur. Reker hett 2008 dat Handboek Nedersaksische Taal- en Letterkunde mit samenstellt un schreven. 1997 hett Reker Pieter Boeles sien Idioticon Groninganum, dat Boeles vör över 120 Johr schreven harr un dat nienich rutkamen weer, in Druck geven. Woordenboek Gronings-Nederlands, Nederlands-Gronings. 1988 Groninger Spelling. 1984 Omgekeerd is ook wat weerd. 1985 "Hou is dat?" Het dialect van Groningen. 1992 Dikke woorden. Bikkelhaard, bragelvet, strontdeurnat en hun soortgenoten. 1996 Honderd jaar Koenen. 1997 Gronings. 2002 Goidag! Taalgids Groningen 2005 Toal. 3 Delen, 2005
Nofrete weer ene Königin in’t Ole Ägypten in’t 14. Johrhunnert vör Christus. Se weer de Fru vun’n König Amenophis IV. (Echnaton) vun Ägypten. Amenophis harr en Sünnenmonotheismus. Nofretete weer ut ene Königsfamilie. Se trock mit den König noh Amarna in Böveragypten. Do wüllt he ene Hööftstadt bun. Echnaton starv un dat geev ene Revolutschoon. Noh de Revolutschoon hett se en Hethiter heirood. Ehr beröhmte Büüst is an’n 6. Dezember 1912 in Tel-El Armana vun den düütschen Archäologen Ludwig Borchardt funnen wurrn.
Golda Meïr (hebr. גולדה מאיר, egentlich Golda Meyerson, geb. Mabowitsch; * 3. Mai 1898 in Kiew, † 8. Dezember 1978 in Jerusalem) weer de Ministerpräsidentsche vun Israel vun 1969 bit 1974. Se weer 1898 in de Ukraine boren. De Familie vun ehr gung korte Tiet later na Milwaukee, Wisconsin, in Amerika. Golda Meir harr en Amt in de Gewerkschap Histadrut. 1949, een Johr na’t Grünnen vun’n Staat Israel, weer se Ministerin. Vun 1956 bet 1966 weer se Butenministerin vun Israel. In ehr Amtstiet weer 1973 de Jom-Kippur-Krieg. Golda Meir: Mein Leben. Ullstein, Berlin/Wien 1975, ISBN 3-455-05110-3 (Autobiografie). Richard Amdur: Golda Meir: A Leader in Peace and War. Fawcett Columbine, New York 1990. Golda Meir. Mehr Biller, Videos oder Audiodateien to’t Thema gifft dat bi Wikimedia Commons.
Paul I. († 28. Juni 767) weer de Bröer vun Stephan II.. He wurr an 29. Mai 757 to de sien Nahfolger as Paapst bestimmt. De beid stammen ut de Familie vun de Orsini. Sien Naam bedüüd: de Lütt (greeksch). Paul hett sien Wahl to’n Paapst wegen de bestahnd Striedereen tüschen de Kark vun den Oosten und den Westen nicht den ooströömschen Kaiser mitdeelt, woll aber den fränkschen König. Wiel de Franken dör Kämpen mit de Langobarden in hör Heimatrebeet bunnen weer, leet blots dat Weeten över de trüe Verbündeten Paul de Schwierigkeiten vun sien Pontifikat överstahn. An’ 28. Juni 767 is Paul I. storven. Sien starvlich Överresten wurrn bald nah sien Bestattung in St. Paul nah St. Peter överführt. Sien Nahfolger wurr Paapst Stephan III. De kathoolsch Gedenkdag ist de 28. Juni, sien Doodsdag. Paul I. in dat Biographisch-Bibliographisch Karkenlexikon Paul I. in de Katalog vun de Deutsche Nationalbücherei
Laura Chinchilla Miranda (* 28. März 1959 in San José) is en costaricaansche Politologin, Afkaat un Politikerin. Se weer costaricaansch Präsidentin as Nahfolger vun hör Parteikolleg vun de Partei der Nationalen Befreiung (PLN), Óscar Arias van' 8. Mai 2010 bit to'n 8. Mai 2014 un dormit de eerste Fru in dat hööchste Staatsamt vun Costa Rica. Laura Chinchilla is de Dochter vun Rafael Ángel Chinchilla Fallas, General-Controller vun Costa Rica van 1972 bit 1987, un Emilce Miranda Castillo. Se studeer an de Universität vun Costa Rica Politikwetenschapen un hett en Master-Titel in Öffentliche Politik vun de Georgetown University. Hör politisch Loopbahn fung för Laura Chinchilla in verscheeden internatschonal Organisatschonen as Beraderin för Justiz- un Sekerheitsfragen in Lateinamerika un Afrika an. Buterdem weer se Sprekerin vun verscheeden internatschonal Foren för Apenlich Sekerheit un Polizeireformen. Van 1994 bit 1996 weer se stellvertredend Ministerin för Justiz un van 1996 bit 1998 Ministerin för Apenlich Sekerheit in hör Land. Nah den Wahlsieg vun de PLN bi de Präsidentschapswahlen 2006 wurr Laura Chinchilla ünner Óscar Arias 1. Viezpräsidentin vun Costa Rica. Dit Amt harr se bit to’n 8. Oktober 2008 inne. To dissen Tietpunkt fung de Wahlkamp to de Präsidentschapswahl 2010 an, to de se
Zach Staenberg (* 1951 in de USA) is en US-amerikaanschen Filmeditor. Staenberg hett Kommunikatschoon an de University of Wisconsin studeert un füng in’t Johr 1978 mit sien Loopbahn in’n Filmgewarf an. He hett to as Produkschoonsassistent för Brian De Palma bi den sien Film The Fury (dt.: Teufelskreis Alpha) arbeit. As Editor arbeit he siet 1983, wobi he faken mit de Wachowski-Bröder tosamenarbeit. Staenberg weer bit hüüt för sien Arbeiten sössmol för Filmpriesen vörslahn. Dorvun hett he dree wunnen: 1997: den Eddie-Award in de Kategorie Best-sneden 2-Stünnen-Film för’t nich-kommerzielle Feernsehn för Gotti 2000: den Eddie-Award in de Kategorie Best-sneden Speelfilm – Drama för The Matrix 2000: den Oscar in de Kategorie Best Filmsnitt för The Matrix Zach Staenberg in de Internet Movie Database (engelsch)
Carl Carls (* 16. September 1880 in Varel / Ollnborg; † 11. September 1958 in Bremen) weer en düütsch Schachmeester. Carls hett dat Schachspeel lernt, as he 13 Johr old weer un en Book vun Tarrasch studeert harr, de vun dor af sien Vörbild weer. Während sien beroplichen Uphollen in Hannober hett he de Schachmeester Bernstein un Fahrni kennenlernt, mit de he völ Privatpartien speelt hett. 1898 nehm he in Köln eerstmals an en Turnier vun de Düütsch Schachbund deel. 1905 hett he in dat Meesterturnier vun Hamborg den 4. Platz belegt un kreeg ok noch den Schönheitspries för de beste Partie. 1911 kreeg he den Titel Düütsch Meister. 1912 nehm he in Breslau bi de 18. Kongress vun de Düütsch Schachbund eerstmals an en internatschonal Meesterturnier deel. Anner Erfolge weern 1922 de tweete Platz in Bad Oeynhausen un sien Afschnieden 1927 bi de Schacholympiade in London: Mit 9,5 ut 15 wee he de best düütsch Speler. Bi de Amateurweltmeesterschap in Den Haag 1928 keem he up Platz 7. In dat Johr 1930 weer he bi de Schacholympiade in Hamborg nochmols Liddmaat vun de düütsch Natschonalmannschap. 1934 wunn he dat Turnier üm de Meesterschap vun Düütschland in Aaken un kreeg
En Bülg is en physikaalsch Phänomen, wat dör Swingen Energie transporteeren deiht, wobi de överdrägende Materie an Oort un Steed blieven deit. Dat Deelrebeet vun de Physik, wat sik mit Bülgen ut’neensetten deit, weer fröher as Bülgenlehr betekent, man, vundaag seggt een dorto Bülgenphysik. Dat gifft 'n Slag Phänomenen, de bi verscheeden Oorten vun Bülgen vörkümmt, to'n Bispeel Böögen, dat heet, dat sik en Bülg aflenken laat Speegeln, dat heet, dat de Bülg reflekteert ward Ward to'n Bispeel för dat Radar bruukt Tosomenspeel vun Bülgen, so as Överkrüüz gahn, wo se sik addeert an den Krüüzungspunkt, obers denn wiederlöppt as wenn nix ween weer.
Disse Artikel is man blots en Stubben. Du kannst Wikipedia helpen un em verbetern. Miärsebiärg is ene ehemaalsche Stadt, de vandage en Deel vun de Stadt Meskede in’t Suerland in Noordrhien-Westfalen is. Meskede is de Kreisstadt vun’n Hochsuerlandkreis. Miärsebiärg liggt mier dennn 400 m över NN. Miärsebiärg weer inst in de Hanse un hett den Miärsebiärg, de wiet över de Ruhr liggt. Miärsebiärg worr 1242 ene Stadt. Websteed von’n Oort (hoochdüütsch)
The Final Countdown is en US-amerikaanschen Science-Fiction-Film ut dat Johr 1980, de vun den Speelbaas Don Taylor dreiht worrn is. In de Hööftrullen spelen Kirk Douglas un Martin Sheen. De System-Analytiker Warren Lasky arbeit för Richard Tideman, den he nienich persönlich sehn hett un de an den Bo vun den US-amerikaanschen Flegerdräger „USS Nimitz“ bedeeligt weer. Lasky geiht mit an Boord, as de Nimitz to en Manöver utlopen deit, üm to kieken, woans de Mannschop ehr Arbeit maakt, un dorna en Bericht bi’t Ministerium för’t Deffenderen aftogeven. As dat Schipp in de Neeg vun Pearl Harbor is, kummt dat Schipp in en sünnerboren, snaakschen Storm. Dat Unweder is na korte Tiet wedder vörbi, man nümms weet, wat dor egentlich vör sik gahn is. Alarm warrt geven, as eenige vun De Lüüd sogor vermoden doot, dat dat to en Atomkrieg kamen wesen künn. Denn aver passeert snaaksche Saken: De Funkanlaag an Boord fangt olle Radiosennen op un Narichten, de mit olle Koods verslötelt sünd. Bi en Opklaarflaag över Pearl Harbor finnt de Piloten de amerikaansche Pazifikflott vör, de in’n Tweeten Weltkrieg dör den japaanschen Angreep op Pearl Harbor tonichten maakt worrn is. Man de is noch vullstännig bisamen un heel. Wieter